**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL UAB „LAZDIJŲ VANDUO“ GERIAMOJO VANDENS TIEKIMO IR NUOTEKŲ TVARKYMO, PAVIRŠINIŲ NUOTEKŲ TVARKYMO PASLAUGŲ KAINŲ NUSTATYMO**

2018 m. birželio 21 d. Nr. 34-1394

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6, 7 punktais ir 34 straipsnio 2 ir 9 dalimis, Valstybinės kainų ir energetikos kontrolės komisijos 2018 m. birželio 7 d. nutarimu Nr. O3E-191 „Dėl uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų derinimo“ ir atsižvelgdama į UAB „Lazdijų vanduo“ 2018-06-12 raštą Nr. LV8-113 „Dėl uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų tvirtinimo“, Lazdijų rajono savivaldybės taryba nusprendžia:

1. Nustatyti uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų kainas (be pridėtinės vertės mokesčio):

1.1. geriamojo vandens tiekimo ir nuotekų tvarkymo paslaugų kainą vartotojams, perkantiems geriamojo vandens tiekimo ir nuotekų tvarkymo paslaugas bute, – 2,63 Eur/m3, iš šio skaičiaus:

1.1.1. geriamojo vandens tiekimo – 0,80 Eur už m3;

1.1.2. nuotekų tvarkymo – 1,83 Eur už m3, iš šio skaičiaus:

1.1.2.1. nuotekų surinkimo – 0,53 Eur už m3;

1.1.2.2. nuotekų valymo – 1,21 Eur už m3;

1.1.2.3. nuotekų dumblo tvarkymo – 0,09 Eur už m3;

1.2. geriamojo vandens tiekimo ir nuotekų tvarkymo paslaugų kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose, – 2,54 Eur/m3, iš šio skaičiaus:

1.2.1. geriamojo vandens tiekimo – 0,77 Eur už m3;

1.2.2. nuotekų tvarkymo – 1,77 Eur už m3, iš šio skaičiaus:

1.2.2.1. nuotekų surinkimo – 0,51 Eur už m3;

1.2.2.2. nuotekų valymo – 1,17 Eur už m3;

1.2.2.3 nuotekų dumblo tvarkymo – 0,09 Eur už m3;

1.3. geriamojo vandens tiekimo ir nuotekų tvarkymo paslaugų kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams, – 2,63 Eur/m3, iš šio skaičiaus:

1.3.1. geriamojo vandens tiekimo – 0,86 Eur už m3;

1.3.2. nuotekų tvarkymo – 1,77 Eur už m3, iš šio skaičiaus:

1.3.2.1. nuotekų surinkimo – 0,51 Eur už m3;

1.3.2.2. nuotekų valymo – 1,17 Eur už m3;

1.3.2.3. nuotekų dumblo tvarkymo – 0,09 Eur už m3;

1.4. geriamojo vandens tiekimo ir nuotekų tvarkymo paslaugų kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade, – 2,54 Eur už m3, iš šio skaičiaus:

1.4.1. geriamojo vandens tiekimo – 0,77 Eur už m3;

1.4.2. nuotekų tvarkymo – 1,77 Eur už m3, iš šio skaičiaus:

1.4.2.1. nuotekų surinkimo – 0,51 Eur už m3;

1.4.2.2. nuotekų valymo – 1,17 Eur už m3;

1.4.2.3. nuotekų dumblo tvarkymo – 0,09 Eur už m3;

1.5. atsiskaitomųjų apskaitos prietaisų priežiūros ir vartotojų aptarnavimo paslaugos kainą vartotojams, perkantiems geriamojo vandens tiekimo ir nuotekų tvarkymo paslaugas bute:

1.5.1. kai įrengtas atsiskaitomasis apskaitos prietaisas – 1,98 Eur butui per mėn.;

1.5.2. kai dėl techninių ar kitų priežasčių nėra galimybės įrengti atsiskaitomojo apskaitos

prietaiso – 1,32 Eur butui per mėn.;

1.6. atsiskaitomųjų apskaitos prietaisų priežiūros ir vartotojų aptarnavimo paslaugos kainą vartotojams, perkantiems geriamojo vandens tiekimo ir nuotekų tvarkymo paslaugas daugiabučio gyvenamojo namo įvade, – 9,98 Eur namui per mėn.;

1.7. atsiskaitomųjų apskaitos prietaisų priežiūros ir vartotojų aptarnavimo paslaugos kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose:

1.7.1. kai įrengtas atsiskaitomasis apskaitos prietaisas – 1,24 Eur apskaitos prietaisui per mėn.;

1.7.2. kai dėl techninių ar kitų priežasčių nėra galimybės įrengti atsiskaitomojo apskaitos prietaiso – 0,82 Eur namui per mėn.;

1.8. vidutinę atsiskaitomųjų apskaitos prietaisų priežiūros ir vartotojų aptarnavimo paslaugos kainą abonentams, perkantiems geriamojo vandens tiekimo ir nuotekų tvarkymo
paslaugas, – 7,48 Eur apskaitos prietaisui per mėn.;

1.9. paviršinių nuotekų tvarkymo paslaugų kainą abonentams, perkantiems paviršinių nuotekų tvarkymo paslaugas, – 0,07 Eur už m3;

1.10. nuotekų transportavimo asenizacijos transporto priemonėmis paslaugos
kainą – 5,24 Eur už m3.

2. Nustatyti, kad 1 punkte nustatytos geriamojo vandens tiekimo ir nuotekų tvarkymo, paviršinių nuotekų tvarkymo paslaugų kainos taikomos iki 2021 m. rugpjūčio 1 d.

3. Pripažinti netekusiu galios Lazdijų rajono savivaldybės tarybos 2013 m. gegužės 30 d. sprendimą Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“ su visais papildymais ir pakeitimais.

4. Nurodyti, kad šis sprendimas įsigalioja 2018 m. rugpjūčio 1 dieną.

Savivaldybės meras

Parengė

Svajūnas Ramanauskas

2018-06-14

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL UAB „LAZDIJŲ VANDUO“ GERIAMOJO VANDENS TIEKIMO IR NUOTEKŲ TVARKYMO, PAVIRŠINIŲ NUOTEKŲ TVARKYMO PASLAUGŲ KAINŲ NUSTATYMO“ PROJEKTO**

**AIŠKINAMASIS RAŠTAS**

2018 m. birželio d.

Lazdijų rajono savivaldybės tarybos sprendimo „Dėl UAB „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų kainų nustatymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6, 7 punktais ir 34 straipsnio 2, ir 9 dalimis, Valstybinės kainų ir energetikos kontrolės komisijos 2018 m. birželio 7 d. nutarimu Nr. O3E-191 „Dėl uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų derinimo“ ir atsižvelgiant į UAB „Lazdijų vanduo“ 2018-06-12 raštą Nr. LV8-113 „Dėl uždarosios akcinės bendrovės "Lazdijų vanduo" geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų tvirtinimo“.

Šio projekto tikslas – nuo 2018 m. rugpjūčio 1 d. nustatyti UAB „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų kainas be pridėtinės vertės mokesčio.

Įgyvendinus rajono savivaldybės tarybos sprendimą, bus padengtos UAB „Lazdijų vanduo“ geriamojo vandens tiekimo ir nuotekų tvarkymo paslaugų teikimo sąnaudos. Bendrovės teikiamų paslaugų kainos apskaičiuotos pagal Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 patvirtintą Geriamojo vandens tiekimo ir nuotekų tvarkymo paslaugų kainų nustatymo metodiką bei suderintos 2018 m. birželio 7 d. Valstybinės kainų ir energetikos kontrolės komisijos nutarimu Nr. O3E-191 „Dėl uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų derinimo“. Nustačius bendrovei naujas kainas, dalis kainų mažėja, dalis- didėja.

Geriamojo vandens tiekimo ir nuotekų tvarkymo paslaugų kaina:

* vartotojams, perkantiems geriamojo vandens tiekimo ir nuotekų tvarkymo paslaugas bute mažėja nuo 2,90 Eur už 1 m3 iki 2,63 Eur už 1 m3 (be PVM).
* vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose kainos mažėja – nuo 2,63 Eur už 1 m3 iki 2,54 Eur už 1 m3 (be PVM).
* abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams kainos mažėja – nuo 2,72 Eur už 1 m3 iki 2,63 Eur už 1 m3 (be PVM).
* abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade kainos mažėja – nuo 2,63 Eur už 1 m3 iki 2,54 Eur už 1 m3 (be PVM).

Vidutiniškai kainos sumažėtų 6 proc.

Atsiskaitomųjų apskaitos prietaisų priežiūros ir vartotojų aptarnavimo paslaugos kaina vartotojams:

* perkantiems geriamojo vandens tiekimo ir nuotekų tvarkymo paslaugas bute:

1) kai įrengtas atsiskaitomasis apskaitos prietaisas keičiasi – nuo 1,13 iki 1,98 Eur butui per mėn.;

2) kai dėl techninių ar kitų priežasčių nėra galimybės įrengti atsiskaitomojo apskaitos prietaiso keičiasi – nuo 0,88 iki 1,32 Eur butui per mėn.

* perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose:
1. kai įrengtas atsiskaitomasis apskaitos prietaisas keičiasi – nuo 0,77 iki 1,24 Eur apskaitos prietaisui per mėn.;
2. kai dėl techninių ar kitų priežasčių nėra galimybės įrengti atsiskaitomojo apskaitos prietaiso keičiasi – nuo 0,65 iki 0,82 Eur namui per mėn..

Atsiskaitomųjų apskaitos prietaisų priežiūros ir vartotojų aptarnavimo paslaugos kaina vartotojams, perkantiems geriamojo vandens tiekimo ir nuotekų tvarkymo paslaugas daugiabučio gyvenamojo namo įvade keičiasi – nuo 1,68 iki 9,98 Eur namui per mėn.;

Vidutinę atsiskaitomųjų apskaitos prietaisų priežiūros ir vartotojų aptarnavimo paslaugos kaina abonentams, perkantiems geriamojo vandens tiekimo ir nuotekų tvarkymo paslaugas keičiasi – nuo 1,68 iki 7,48 Eur apskaitos prietaisui per mėn.

Nuotekų transportavimo asenizacijos transporto priemonėmis mokestis keičiasi – nuo 3,52 iki 5,24 Eur už 1 m3 (be PVM).

Taip pat atsiranda nauja paslauga – paviršinių nuotekų tvarkymas, kurios kaina suderinta 2018 m. birželio 7 d. Valstybinės kainų ir energetikos kontrolės komisijos nutarimu Nr. O3E-191 „Dėl uždarosios akcinės bendrovės „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų derinimo“ yra 0,07 Eur už 1 m3 (be PVM)

Viešųjų vandens tiekėjų tiekiamo geriamojo vandens ir nuotekų tvarkymo paslaugų kainodara nustatoma vadovaujantis nediskriminavimo, sąnaudų susigrąžinimo principais ir principu „teršėjas moka“. Kainos gali būti diferencijuojamos pagal atskiras abonentų (vartotojų) kategorijas, atsižvelgiant į kriterijus, susijusius su būtinosiomis sąnaudomis, reikalingomis vandeniui patiekti ir (arba) nuotekų tvarkymo paslaugoms teikti tam tikros kategorijos abonentams (vartotojams). Nuotekų tvarkymo paslaugų kainos turi priklausyti nuo abonento (vartotojo) išleidžiamų teršalų kiekio ir taršos pobūdžio. Geriamojo vandens ir nuotekų tvarkymo paslaugų kainos skaičiuojamos pagal sąnaudas atskiroms geriamojo vandens tiekimo ir nuotekų tvarkymo veiklos dalims, kurias nustato Valstybinė kainų ir energetikos kontrolės komisija.

UAB „Lazdijų vanduo“ 2018-06-12 rašte Nr. LV8-113 „Dėl uždarosios akcinės bendrovės "Lazdijų vanduo" geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų tvirtinimo“ nurodė, kad šio sprendimo projekte nurodytų kainų mažėjimo priežastys:

1. Geriamojo vandens tiekimo ir nuotekų tvarkymo paslaugų kainos vartotojams, kuriems vanduo apskaitomas bute, sumažėjo 0,27 Eur/m3 dėl to, kad per ataskaitinį laikotarpį atpigo elektra ir mažėjo eksploatacinės išlaidos;
2. Geriamojo vandens tiekimo ir nuotekų tvarkymo paslaugų kainos vartotojams, kuriems vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose, sumažėjo 0,09 Eur/m3 dėl to, kad per ataskaitinį laikotarpį prisijungė virš 70 naujų vartotojų ir sumažėjo eksploatacinės išlaidos;
3. Geriamojo vandens tiekimo ir nuotekų tvarkymo paslaugų kainos abonentams, perkantiems geriamąjį vandenį skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams ir vartotojų grupei, atsiskaitančiai daugiabučio namo įvade, sumažėjo 0,09 Eur/m3 dėl to, kad per ataskaitinį laikotarpį atpigo elektra ir mažėjo eksploatacinės išlaidos;
4. Geriamojo vandens tiekimo ir nuotekų tvarkymo paslaugų kainos abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams, sumažėjo 0,09 Eur/m3 dėl to, kad per ataskaitinį laikotarpį atpigo elektra ir mažėjo eksploatacinės išlaidos.

UAB „Lazdijų vanduo“ 2018-06-12 rašte Nr. LV8-113 „Dėl uždarosios akcinės bendrovės "Lazdijų vanduo" geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinių kainų tvirtinimo“ nurodė, kad šio sprendimo projekte nurodytų kainų didėjimo priežastys:

1. Atsiskaitomųjų apskaitos prietaisų priežiūros ir vartotojų aptarnavimo paslaugų kainos vartotojams, kuriems vanduo apskaitomas daugiabučio namo bute, padidėjo 0,85 Eur/butui per mėn. dėl to, kad pabrango apskaitos prietaisai bei jų priežiūra (metrologinė patikra);
2. Atsiskaitomųjų apskaitos prietaisų priežiūros ir vartotojų aptarnavimo paslaugų kainos vartotojams, kuriems vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms įvaduose, padidėjo 0,47 Eur/apskaitos prietaisui per mėn. dėl to, kad pabrango apskaitos prietaisai bei jų priežiūra (metrologinė patikra);
3. Vidutinė atsiskaitomųjų apskaitos prietaisų priežiūros ir vartotojų aptarnavimo paslaugos kaina abonentams, padidėjo 5,80 Eur/apskaitos prietaisui per mėn. dėl to, kad abonentams kas du metai keičiami apskaitos prietaisai, o apskaitos prietaisai pabrango, taip pat pabrango jų priežiūra (metrologinė patikra);
4. Nuotekų transportavimo asenizacijos transporto priemonėmis paslaugos kaina, padidėjo 1,72 Eur/m3, dėl to, kad padidėjo eksploatacinės išlaidos vykdant šią veiklą.

Geriamojo vandens tiekimo ir nuotekų tvarkymo įstatymo 17 straipsnyje nustatyta, kad „Geriamojo vandens tiekimo ir nuotekų (įskaitant paviršines nuotekas) tvarkymo paslaugų srityje taikomas sąnaudų susigrąžinimo principas reiškia, kad geriamojo vandens tiekimo ir nuotekų tvarkymo paslaugų kainos turi padengti būtinąsias sąnaudas, reikalingas geriamojo vandens tiekimo ir (arba) nuotekų tvarkymo paslaugoms teikti, ilgalaikiam geriamojo vandens tiekimo ir nuotekų tvarkymo infrastruktūros eksploatavimui, renovacijai ir plėtrai užtikrinti, abonentams ir vartotojams priimtinoms sąlygoms naudotis geriamuoju vandeniu ir gauti tinkamos kokybės nuotekų tvarkymo paslaugas sudaryti, taip pat aplinkos taršai mažinti ir vandens ištekliams racionaliai naudoti“ bei „Nuotekų tvarkymo srityje taikomas principas „teršėjas moka“ reiškia, kad nuotekų (įskaitant paviršines nuotekas) tvarkymo išlaidas turi apmokėti asmenys, kuriems tiekiamas geriamasis vanduo ir (arba) teikiamos nuotekų tvarkymo, paviršinių nuotekų tvarkymo paslaugos“.

UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų skaičiavimuose planuojami parduoti geriamojo vandens tiekimo ir nuotekų tvarkymo kiekiai apskaičiuoti pagal faktinius 2017 metų pardavimus, įvertinus geriamojo vandens tiekimo ir nuotekų tvarkymo paslaugų apimčių padidėjimą dėl UAB „Lazdijų vanduo“ veiklos plane numatomų įvykdyti investicijų.

UAB „Lazdijų vanduo“ geriamojo vandens tiekimo ir nuotekų tvarkymo, paviršinių nuotekų tvarkymo paslaugų kainos nustatomos nuo 2018 m. rugpjūčio 1 d., kadangi, esančios kainos galioja iki 2018 m. liepos 31 d.

Paskutinį kartą UAB „Lazdijų vanduo“ geriamojo vandens tiekimo ir nuotekų tvarkymo paslaugų kainos buvo nustatytos Lazdijų rajono savivaldybės tarybos 2013 m. gegužės 30 d. sprendimu Nr. [5TS-770](http://www.infolex.lt/lazdijai/Default.aspx?Id=3&DocId=28103) „Dėl UAB „Lazdijų vanduo“ geriamojo vandens tiekimo ir nuotekų tvarkymo paslaugų kainų nustatymo“ ir galiojo nuo 2018 m. liepos 31 d.

Įgyvendinus Lazdijų rajono savivaldybės tarybos sprendimą, bus padengtos UAB „Lazdijų vanduo“ tiekiamo geriamojo vandens ir teikiamų nuotekų tvarkymo paslaugų būtinosios sąnaudos, susijusios su viešojo vandens tiekimo veikla, taip pat bus užtikrintas UAB „Lazdijų vanduo“ veiklos ir plėtros planų įgyvendinimas.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų, pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto

pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas